text: Først var der kold luft. Nu skal de forhandle
  30 januar 2015 kl. 13.34
  SAS vil overflytte personale til den billigere Cimber-overenskomst. Personalet er rystet.
  SAS købte Cimber i Sønderborg i december. Nu vil SAS flytte 135 stewardesser over på Cimber-overenskomsten, som er noget billigere end SAS-overenskomsten.
  Stewardessernes fagforening meldte i første omgang, at den var rystet.
  Men nu har de to parter haft et møde:
  - Vi har haft et konstruktivt møde med SAS, og vi er indkaldt til yderligere forhandlinger omkring vores overenskomst. Det opfatter vi som positivt. Så må fremtiden jo vise, om SAS vil i reelle forhandlinger med os, siger næstformand i stewardessernes fagforening - CAU - Jean Pierre Schomburg til ritzau.
  I første omgang er det kun stewardesserne, der skal flyttes over på Cimber-overenskomsten.
  Men ifølge ritzau kan piloterne også komme i spil.
  